Odense Adresse-Contoirs Efterretninger, 1842-01-18
- Det Hoffmannske Selskab har nu endt sine Forestillinger, der i det Hele have vundet meget bifald. Da Frederik Vl's Billede i Søndags fremkom under Phantasmagorierne, hilstes det, ligesom første Gang, med en overordentlig Jubel og der lød et stormende Dacapo! Thiers's Revolutionshistorie, sluttet fra igaar.)Men føler Man sig truffet af Sandheden af de Billeder, som Thiers's mægtige Pen har henkastet i de 3 sidstnævnte Linier, da er dette i langt høiere Grad Tilfældet, naar han skildrer Danton, denne i de fleste Lærebøger som et infernalsk Uhyre skildrede Rædselsmand." dog var det denne selvsamme Rædselsmand, der i Fængselet sagde: "det er bedre, at være en fattig Fisker, end at regjere Menneskene!" Det var den samme Danton, der sagde: "jeg beder Gud og Menneskene om Tilgivelse, fordi jeg oprettede den revolutionaire Domstol: mit Øiemeed var at forekomme Rædselsperioden, men ikke at løslade en Svøbe over Menneskeheden!" Det var den samme Danton, der med Ømhed elskede den unge Camille Desmoulins *) (de henrettedes Begge paa een Dag); det var Danton, der i Øieblikket for han skulde guillotineres vilde omfavne sin Lidelsesbroder HeraultSechelles og som, da Bøddelen forhindrede dette, sagde til denne: "Du kan altsaa være mere grusom end Døden! gaae, Du vil dog ikke forhindre, at vore Hoveder ville kysses, naar de rulle ned i Kurven under Guillotinen!" Thiers fælder ogsaa følgende Dom over Danton: han var dristig, heftig, higede efter Bevægelse og Glæder og han maatte glimre især i Rædselsdagene. Hurtig og bestemt, hverken forhauset af Vanskeligheden eller af Nyheden i en overordentlig Stilling, vidste han at afveie og sammenligne de forskjellige Midler, skjælvede aldrig og havde ingen Samvittighedsnag. J Begyndelsen af det store Aar 1793 forfærdedes Nationalconventet ved at see hele Europa bevæbnet imod Frankerig: Danton skjælvede ikke, men sagde disse mærkelige Ord: "Et Folk, der er i Opstand, er nærmere ved at erobre sine Modstandere, end at blive erobret af dem. Han udfandt alle de revolutionaire Midler, der have efterladt et saa frygteligt Minde, men som have frelst Frankerig. Denne Mand, der var saa virksom, naar han handlede, henfaldt, naar der ingen Fare var forhaanden, til Uvirksomhed og til de Adspredelser, som han altid havde elsket. Han søgte endog de uskyldigste Glæder, Landlivet, en tilbedet Hustru, Venner. Han havde en udannet, men stor, dybttænkende og især simpel og solid Aand. Som Mirabeau døde han stolt af sig selv, og i den Overbeviisning, at hans Feil og hans Liv vare tilbørligen undskyldte ved de store Tjenester, han havde viist Staten, og ved hans sidste Planer, hvilke gik ud paa, at give mildere Love og at sætte Skranker for Rædselsregimentet. Saaledes skildres Danton af Thiers, men er dette det billede, som vi have faaet i Skolen, Thiers, Julirevolutionens troeste Søn, Desmoulins, en naiv, begeistret og original Folkeskribent, er en af de Charakterer, som Thiers synes at holde meget af. Som et charakteristisk Træk af Desmonlins kan anføres, at han, da han for Tribunalet, der dømte ham til Døden, blev adspurgt, hvor gammel han var, svarede: 31 Aar; ligesaa gammel som Sansculotten, Jesus Christus var, da han døde. Thiers Vol., P. 133. Neger viser sig ogsaa som en kjærlig, men oprigtig Sønnesøn; for Nationernes Blik anatomerer han sin store Bedstemoder, den ældre Revolution, og viser det speidende Øie Manglerne og Fortrinene i den afsjælede Organisme. Hvo, der lytter til hans Røst, vil lære saare Meget. Den Hovedgrundsætning, hvorfra Thiers i sin hele Fremstilling er udgaaet, udtrykker han maaskee selv, naar han (Vol. 2 P. 243) i Anledning af de tvungne Laan specielt siger: "J Nutiden kriticerer en overfladisk og utaknemmelig Slægt disse Operationer, finder nogle af dem voldsomme, andre af dem stridende imod Statsvekonomiens rigtige Grundsætninger og dynger Utaknemmelighed ovenpaa Uvidenhed om Tid og Stilling. Gaa blot tilbage til Facta, og vær endelig engang retfærdig imod Mænd, hvem det har kostet saamange Anstrængelser og Farer, for at frelse os. - Red, kan saaledes efter sin Overbeviisning ikke andet end ønske den ham ubekjendte Oversætter alt Held med det vanskelige, men hæderlige Foretagende, han har paataget sig. Diligencepost. Pastor O. J. Freuchen i Magleby paa Møen er beskikket til Sognepræst for Fars Menighed i Sielland. - Lehmanns Sag begyndte for Høiesteret igaar; "Dagen" siger i den Anledning: "allerede flere Timer for Høiesteretssalens Aabning havde flere samlet sig ved Jndgangen, for betimeligen at kunne sikkre sig en Plads i den strax overfyldte Retssal. Kl. 11 1/2 da Generalfiskalen havde givet et Recit af Sagen, begyndte Sagens Documentation; efter al Sandsynlighed vil Dommen først falde paa Torsdag. - Conferentsraad og forhenværende Geheime-Cabinets-Casserer, Bugge er død i Kjøbenhavn.